b'\n_START_ARTICLE_\nBerta Buk\xc5\xa1ek\n_START_SECTION_\n\xc5\xbdivljenje in delo\n_START_PARAGRAPH_\nLeta 1898 je pri\xc4\x8dela delati v ljubljanskem de\xc5\xbeelnem gledali\xc5\xa1\xc4\x8du kot zborovska pevka, operna \xc5\xa1epetalka in igralka. Razvila se je v odli\xc4\x8dno izvajalko komi\xc4\x8dnih dramskih in operetnih vlog. Leta 1919 je od\xc5\xa1la v Maribor v takrat novoustanovljeno slovensko narodno gledali\xc5\xa1\xc4\x8de in v njem kot vodilna karakterna igralka nastopala do smrti._NEWLINE_Danes se po njej imenuje ulica v Mariboru - Ulica Berte Buk\xc5\xa1ek.'